Oslo, 10.12.2019

**Avtale mellom Norges Bondelag og Utviklingsfondet**

**Formål**

|  |
| --- |
| Denne avtale beskriver rammene for samarbeidet mellom Norges Bondelag, org nr. 985063001 MVA, og Utviklingsfondet, org nr. 971454369. |

**Hensikten med samarbeidet er**

* For begge parter å dra nytte av hverandres erfaringer, ressurser og nettverk rundt prosjektene til Utviklingsfondet for bønder i Malawi

**For Bondelaget å:**

* bidra til økt matproduksjon og bærekraftig landbruk i Malawi, samt å øke forståelsen og kunnskapen om landbruket i andre deler av verden blant egne medlemmer.

**For Utviklingsfondet å:**

* styrke Utviklingsfondets økonomiske stilling, og dermed mulighet til å oppnå langsiktige resultater i tråd med sitt formål

**Samarbeidet består av to elementer;**

* Erfaringsutveksling: Partene formulerer hvert år en plan for gjensidig erfaringsutveksling, der de tar sikte på å gjøre bruk av hverandres sterke sider.
  1. Partene holder jevnlige møter for å se på hvilke mulighetsrom det ligger for å støtte hverandres arbeid gjennom arrangement, nettverk, felles medieutspill osv, utover året.
  2. Bondelaget kan på egen regning sende en gruppe av medlemmer/aktive på prosjektbesøk til Malawi, som organiseres praktisk av Utviklingsfondet hvert andre år. Første reise i 2020.
* Økonomisk støtte: Selv om samarbeidet fokuserer på et bestemt land, Malawi, skal den økonomiske støtten betraktes som en generell pengestøtte til Utviklingsfondet.
  1. Generell støtte til Utviklingsfondet: Støtten beløper seg til en grunnfinansiering fra Norges Bondelag på kr. 150.000 per år, samt at Bondelaget og Norges Bygdeungdomslag sammen skal jobbe for å bidra med innsamlede midler fra lokal- og fylkeslag på kr. 200.000 per år. Avtalen er på til sammen kr. 350.000 per år. Partene erkjenner at det er usikkerhet knyttet til realiseringen av dette målet. Partene skal ha jevnlig dialog for å ha oversikt over innsamlet beløp og diskuterer tiltak for at ambisjonen i avtalen nås.
  2. Utviklingsinvestorer: Oppfordre medlemmer og ansatte til å bli utviklingsinvestorer (faste givere til Utviklingsfondet). Disse midlene vil komme i tillegg til det garanterte minstebeløpet. I dette arbeidet garanterer Bondelaget plass i minimum 2 nyhetsbrev i året med innsalg til utviklingsinvestor, som partene samarbeider om. Andre kanaler som bidra til dette utforskes i samarbeid og avtales gjennom året.
  3. Midlene som Norges Bondelag og Norges Bygdeungdomslag samler inn overføres til Utviklingsfondet, fortrinnsvis via Vipps eller til konto nummer 1503.21.17675. Det kan også oppfordres til at medlemmene benytter Facebook donations som kanal i innsamlingsarbeidet.

**Avtalens gyldighet**

Avtalen har varighet fra 01.01.2020 – 31.12.2023.

Dersom Utviklingsfondet avslutter sitt program i Malawi innenfor denne perioden, står Bondelaget fritt til å velge et annet av Utviklingsfondets programland som sitt fokusland, eventuelt å avslutte samarbeidet.

**For Norges Bondelag For Utviklingsfondet**

**Sigrid Hjørnegård Jan Thomas Odegard**

**Generalsekretær Daglig leder**